Michel Temer

Michel Miguel Elias Temer Lulia (lahir 23 September 1940) ialah seorang peguam dan ahli politik Brazil yang merupakan Presiden Brazil ke-37. Beliau mengambil alih jawatan pada 31 Ogos 2016 selepas pemecatan Dilma Rousseff.

Kehidupan awal dan pendidikan
Temer dilahirkan di Tietê, São Paulo. Beliau merupakan anak lelaki kepada imigran Maronite Lubnan, Nakhoul "Miguel" Elias Temer Lulia dan March Barbar Lulia yang berhijrah ke Brazil pada tahun 1925. Ibu bapa beliau bersama tiga adik-beradiknya berhijrah ke Brazil dari Btaaboura di utara Lubnan, untuk melarikan diri dari ketidakstabilan akibat Perang Dunia Pertama. Di Brazil, ibu-bapa beliau mempunyai lima lagi anak dan Temer merupakan yang paling bongsu. Temer tidak fasih berbahasa Arab tetapi boleh memahami subjek perbualan dalam bahasa tersebut. Temer beragama Roman Katolik.

Temer memegang Ijazah Sarjana Muda Undang-Undang dari Fakulti Undang-Undang Universiti São Paulo dan doktor falsafah dari Universiti Katolik Pontifical São Paulo. Beliau berkhidmat sebagai pendakwa raya negeri dan dua kali sebagai Setiausaha Negara bagi Keselamatan Awam. Beliau adalah seorang profesor undang-undang Perlembagaan yang berlesen di PUC-SP dan telah mengarang beberapa buah buku mengenai subjek ini.

Karier
Bermula tahun 1987, Temer berkhidmat selama enam penggal berturut-turut dalam Dewan Perwakilan, dan berkhidmat sebagai Presiden Dewan dalam tiga tempoh berasingan (pada tahun 1997–1998, 1999–2000 dan 2009–2010). Temer juga merupakan ahli Majlis Perlembagaan Negara 1988 yang mengisytiharkan semasa Perlembagaan Brazil semasa. 
Beliau menjadi pengerusi parti terbesar di Brazil, Parti Gerakan Demokrat Brazil. Beliau merupakan Naib Presiden Brazil kedua yang berketurunan Lubnan selepas José Maria Alkmin.

Pemangku Presiden
Pada 12 Mei 2016, Senat Persekutuan mengundi untuk menerima dakwaan pemecatan Dilma Rousseff dan oleh itu, Naib Presiden Temer mengambil alih kuasa presiden dan tugas sebagai Pemangku Presiden. Semasa hari pertamanya sebagai pemangku presiden, Temer melantik kabinet baru dan mengurangkan jumlah kementerian daripada 31 kepada 22.

Presiden
Dua jam selepas pemecatan Dilma Rousseff, Michel Temer mengangkat sumpah sebagai Presiden Brazil untuk menghabiskan baki tempoh yang akan berakhir pada 1 Januari 2019.

Rujukan

Pautan luar

Potret rasmi naib presiden

|-

|-

Kelahiran 1940
Orang hidup
Presiden Brazil
Naib Presiden Brazil